# Associació Esportiva Prat

### De Viquipèdia

Nom oficial | Associació Esportiva Prat
Any de fundació | 19-3-1945
Estadi | Complex Esportiu Municipal Sagnier
Dimensions | 106x67 metres
Aforament | 1.000 espectadors
Socis (2005) | 498
Samarreta | Blanca amb detalls blaus
Pantalons | Blaus
President | Luis Quiñonero
Entrenador | Fco. Javier Díaz, "Quico" Díaz
Plana web | www.aeprat.com

L'Associació Esportiva Prat és el club de futbol més destacat de la ciutat de El Prat de Llobregat.

## [edita] Història

Els primers clubs de futbol de la població del Baix Llobregat foren clubs d'aficionats. Fou cap els anys 30 que van aparèixer la Peña Gol i la Peña Merengues i els dos primers clubs amb certa rellevància, el Club Deportiu Prat (1934) i el CD Internacional (1935). Ambdues entitats es fusionaren el maig de 1939 per iniciativa de Rafael Mas, naixent la Unió Deportiva Prat, que en el seu primer any de vida guanya el Campionat de Catalunya Amateur. Però el seu èxit fou la seva mort, ja que es desmantellà l'equip i el club acabà desapareixent.

El 7 de febrer de 1945, nasqué l'actual Associació Esportiva Prat sota la presidència de Josep Aleu Torres. El primer partit fou el 19 de març amb un amistós al Fondo d’en Peixo davant el CF Gavà, que els potablava van guanyar per 2-1. Inicialment, el seu uniforme portava pantaló negre, però amb el temps es va adoptar el color blau. Durant la dècada dels 50 el club alternà Segona Categoria Regional i Primera Regional. Els anys seixanta van significar el rellançament del club, gracies a l'aportació econòmica del president Miquel Riera. El 1968-69, l'equip disputà breument la Regional Preferent, on hi retornà el 1975. El 10 de juny de 1984 el club suma tres ascensos consecutius i aconsegueix per primer cop l'històric ascens a Tercera Divisió en un partit contra la Gramenet en un Fondo d'en Peixo ple a reventar, davant 2000 espectadors.

Després de tres temporades a Tercera, el club cau en una dramàtica promoció de descens davant l'Esplugues. Començava una llarga estada a la Regional Preferent fins que, la temporada 94-95, ascendiria a Primera Catalana després de guanyar una promoció davant el CD Masnou, celebrant de la millor manera possible les noces d'or de l'entitat. Després d'un fugaç retorn a Tercera la campanya 2002-03 amb nou ascens dos anys després, el club aspira actualment a consolidar-se a la categoria.

L'AE Prat va disposar de seccions de bàsquet (fusionat amb el Club Bàsquet Prat el 1993), patinatge i voleibol. Històricament ha jugat els seus partits al Municipal Fondo d'en Peixo, encara que des de l'octubre de 2003 juga al Municipal Sagnier, de menor capacitat.

## [edita] Palmarès

- 1 Campionat de Catalunya Amateur (1939-40) Com a antiga UD Prat
- 6 temporades a 3a Divisió
- 8 temporades a 1a Catalana
- 12 temporades a Regional Preferent
- 20 temporades a Primera Regional
- 15 temporades a Segona Regional
- 1 temporada a Categoria d'Aficionats

## [edita] Temporades

Fins l'any 2006 el club ha militat 5 vegades a Tercera Divisió.

- 1984-85: 3a Divisió 16è
- 1985-86: 3a Divisió 9è
- 1986-87: 3a Divisió 18è
- 2002-03: 3a Divisió 16è
- 2005-06: 3a Divisió 12è

## [edita] Enllaços externs

- Plana Oficial de l'AE Prat

Obtingut de "http://ca.wikipedia.org../../../a/s/s/Associaci%C3%B3_Esportiva_Prat_0bd9.html"

Categories: Clubs de futbol catalans | Baix Llobregat

##### Views

- Article
- Discussió
- Revisió actual

##### Cerca